Veiko-Vello Palm
Veiko-Vello Palm (sündinud 29. mail 1971 ) on Eesti erusõjaväelane, auastmelt kindralmajor, aastatel 2023–2024 kaitseväe diviisi ülem. 2015. aasta 30. juulist kuni 3. augustini 2018 juhtis ta 1. jalaväebrigaadi. Pärast seda töötas ta Kaitseväe peastaabi ülema kindralmajor Martin Heremi asetäitjana. 5. detsembril 2018 sai temast Kaitseväe peastaabi ülem seoses Heremi nimetamisega kaitseväe juhatajaks. 14. juunil 2021 asus ta kindralmajor Indrek Sireli asemel kaitseväe juhataja asetäitjaks. 15. jaanuaril 2023 nimetas kaitseminister Hanno Pevkur Palmi kaitseväe diviisiülemaks.[viide?] 29. veebruaril 2024 esitas diviisiülem kindralmajor Veiko-Vello Palm kaitseväe juhatajale avalduse tegevteenistusest lahkumiseks, mille kindral Martin Herem kohe rahuldas. Kindralmajor Palm arvati reservi alates 29. märtsist 2024. Kevadel 2024 asus Palm tööle Eesti kaitsetööstusettevõttes Frankenburg Technologies.